Iarraidh ar réamhrialú ón Varhoven administrativen sad (an Bhulgáir) a taisceadh an 11 Bealtaine 2022 – ‘Consortium Remi Group’ AD v Direktor na Direktsia ‘Obzhalvane i danachno-osiguritelna praktika’ Varna pri Tsentralno upravlenie na Natsionalnata agentsia za prihodite
(Cás C-314/22)
Teanga an cháis: an Bhulgáiris
An chúirt a rinne an tarchur
Varhoven administrativen sad
Páirtithe sna príomhimeachtaí
Iarratasóir: ‘Consortium Remi Group’ AD
Cosantóir: Direktor na Direktsia ‘Obzhalvane i danachno-osiguritelna praktika’ Varna pri Tsentralno upravlenie na Natsionalnata agentsia za prihodite
Na ceisteanna a tharchuirtear:
I gcás mhaolú i gcomhréir le hAirteagal90(2) den Treoir maidir le CBL, 1 an gceadaítear le prionsabal na neodrachta agus le hAirteagal 90 den Treoir sin foráil de dhlí náisiúnta mar shampla an dara habairt d’Airteagal 129(1) den Danachno-osiguritelen protsesualen kodeks (Cód Nós Imeachta Cánach agus Slándála Sóisialta), lena bhforáiltear tréimhse theorann chun iarratas a chur isteach ar fhritháireamh nó aisíoc cánach a ghearr an t-eintiteas inchánach i leith soláthar earraí nó seirbhísí i gcás neamhíocaíocht iomlán nó pháirteach ag faighteoir an tsoláthair?
Gan beann ar fhreagra na chéad cheiste, i gcás na bpríomhimeachtaí, an coinníoll riachtanach d’aitheantas an chearta i leith laghdú ar an méid cánach faoi Airteagal 90(1) den Treoir maidir le CBL go gceartaíonn an t-eintiteas inchánach an sonrasc a d’eisigh sé, maidir leis an méid cánach a ghearrtar, mar gheall ar neamhíocaíocht iomlán nó pháirteach ag an bhfaighteoir ar phraghas an tsoláthair faoin sonrasc, roimh an iarratas a chur isteach chun aisíoc a fháil?
Ag braith ar fhreagraí an chéad dá ceist: Cén léirmhíniú atá le déanamh ar Airteagal 90(1) den Treoir maidir le CBL nuair atá an t-am ina bhfuil laghdú ar an méad cánach i gcás neamhíocaíocht iomlán nó pháirteach den phraghas nuair nach bhfuil aon foráil náisiúnta ann mar gheall ar mhaolú ó Airteagal 90(1)?
Conas a chuirtear réasúnú bhreithiúnais an 27 Samhain 2017, Enzo Di Maura (C-246/16, EU:C:2017:887, míreanna 21 go 27), 1 agus an 3 Iúil 2019, UniCredit Leasing (C-242/18, EU:C:2019:558, míreanna 62 agus 65) 2 i bhfeidhm mura bhfuil aon choinníollacha sonracha i dtaca le cur i bhfeidhm an iarratais ón maolú faoi Airteagal 90(2) den Treoir maidir le CBL ag dlí na Bulgáire?
An bhfuil prionsabal na neodrachta agus Airteagal 90 den Treoir maidir le CBL comhsheasmhach le cleachtas cánach agus árachais faoi, i gcás neamhíocaíochta, nach gceadaítear ceartú ar an gcáin a ghearrtar go dtí go bhfaigheann an faighteoir na soláthairtí nó seirbhísí – ar choinníoll gur eintiteas inchánach an faighteoir – fógra ar chealú na cánach, ionas go ndéanfar an asbhaint a rinne an faighteoir sa chéad áit ceartaithe?
An gceadaítear leis an léirmhíniú ar Airteagal 90(1) den Treoir an toimhde go n-eascraíonn ceart chun praghas an mhéid cánach a laghdú i gcás neamhíocaíocht iomlán nó pháirteach do cheart aisíoc a fháil ar CBL arna íoc ag an soláthróir, chomh maith leis an ús don íocaíocht dhéanach, agus ó cén tráth?
____________
1 Treoir 2006/112/CE an 28 Samhain 2006 maidir leis an gcomhchóras cánach breisluacha (IO 2006 L347, lch. 1).
1 IO 2018 C 22, lch. 9.
1 IO 2019 C 305, lch. 18.